Yaime Pérez

Yaime Pérez Tellez (sündinud 29. mail 1991 Santiago de Cubas) on Kuuba kettaheitja, maailmameister.

2019. aasta maailmameistrivõistlustel Dohas heitis ta finaalis 69.17 ning tuli kaasmaalase Denia Caballero ees maailmameistriks.

Olümpiamängudel Tokyos sai ta tulemusega 65.72 Valarie Allmani ja Kristin Pudenzi järel pronksmedali.

2022. aasta maailmameistrivõistlustel Eugene'is sai Pérez finaalis 7. koha. Võistluste järel ei naasnud ta koos koondisega kodumaale Kuubasse ning emigreerus Ameerika Ühendriikidesse.

Pérezi isiklik rekord kettaheites on 2019. aastal Sotteville-lès-Rouenis heidetud 69.39.

Viited

Välislingid 

 

Kuuba kettaheitjad
Sündinud 1991